CELEX: 32019Y0806(01)
Language: et
Date: 2019-06-28 00:00:00
Title: Euroopa Süsteemsete Riskide Nõukogu otsus, 28. juuni 2019, Euroopa Süsteemsete Riskide Nõukogu soovitustest ESRN/2014/1 ja ESRN/2015/2 tulenevat tegevust ja meetmeid käsitlevate aruannete edasilükkamise kohta (ESRN/2019/15)

6.8.2019   
               
               
                  ET
               
               
                  Euroopa Liidu Teataja
               
               
                  C 264/2
               
            
         EUROOPA SÜSTEEMSETE RISKIDE NÕUKOGU OTSUS,
         28. juuni 2019,
         Euroopa Süsteemsete Riskide Nõukogu soovitustest ESRN/2014/1 ja ESRN/2015/2 tulenevat tegevust ja meetmeid käsitlevate aruannete edasilükkamise kohta
         (ESRN/2019/15)
         (2019/C 264/02)
         EUROOPA SÜSTEEMSETE RISKIDE NÕUKOGU HALDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu määrust (EL) nr 1092/2010, 24. november 2010, finantssüsteemi makrotasandi usaldatavusjärelevalve kohta Euroopa Liidus ja Euroopa Süsteemsete Riskide Nõukogu asutamise kohta (1), eelkõige selle artikli 3 lõike 2 punkti f,
         ning arvestades järgmist:
         
                     (1)
                  
                  
                     Euroopa Süsteemsete Riskide Nõukogu soovituse ESRN/2014/1 (2) 2. jao punkti 3 alapunktide 1 ja 2 kohaselt peavad soovituse adressaadid esitama Euroopa Süsteemsete Riskide Nõukogule (ESRN), nõukogule ja komisjonile aruande soovituse järgimiseks võetud meetmete kohta või piisavalt põhjendama võimalikku tegevusetust. Adressaadid pidid esimese aruande esitama 30. juuniks 2016. Saadud esimeste aruannete põhjal koostas ESRN esimese hinnangu soovituse ESRN/2014/1 rakendamise kohta. Haldusnõukogu kiitis hinnangu järeldused heaks 1. veebruaril 2019 ja avaldas mais 2019 koondaruande vastavuse kohta, milles hinnatakse soovituse ESRN/2014/1 rakendamise taset selle adressaatide poolt.
                  
               
                     (2)
                  
                  
                     Soovituse ESRN/2014/1 2. jao punkti 3 alapunkti 3 kohaselt peavad adressaadid igal kolmandal aastal esitama aruande, milles selgitatakse meetmeid, mida nad on võtnud selle soovituse järgimiseks, ning seetõttu peaksid adressaadid edastama ESRNile, nõukogule ja komisjonile teise aruande 30. juuniks 2019. Samas tuleks teise aruande esitamist ühe aasta võrra edasi lükata, et anda adressaatidele vajadusel piisavalt aega soovituse ESRN/2014/1 esimese vastavuse hinnangu järelduste rakendamiseks.
                  
               
                     (3)
                  
                  
                     Euroopa Süsteemsete Riskide Nõukogu soovituse ESRN/2015/2 (3) 2. jao punkti 3 alapunkti 1 kohaselt peavad asjaomased asutused esitama ESRNile ja nõukogule igal teisel aastal aruande soovituse järgimiseks võetud meetmete kohta või piisavalt põhjendama võimalikku tegevusetust. Asjaomased asutused pidi esimese aruande esitama 30. juuniks 2017 ja seetõttu tuleks teine aruanne ESRNile ja nõukogule saata 30. juuniks 2019.
                  
               
                     (4)
                  
                  
                     Asjaomased asutused esitasid soovituse ESRN/2015/2 osas võetud meetmete esimese aruande, kuid vastavuse hindamine soovituse rakendamise kohta on veel koostamisel. Seetõttu tuleks teise aruande esitamise tähtaega aasta võrra pikendada.
                  
               
                     (5)
                  
                  
                     Käesoleva otsuse eesmärk on 30. juunilt 2019 ühe aasta võrra edasi lükata adressaatide ja asjaomaste asutuste poolt teise aruande esitamine soovituste ESRN/2014/1 ja ESRN/2015/2 osas võetud tegevuse ja meetmete kohta või tegevusetuse piisav põhjendamine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Tegevuse ja meetmete aruannete esitamise tähtaegade pikendamine
            
               1.   Adressaatide poolt teise aruande esitamine soovituse ESRN/2014/1 järgimiseks võetud tegevuse ja meetmete kohta või tegevusetuse piisav põhjendamine tuleb 30. juunilt 2019 ühe aasta võrra edasi lükata 30. juunile 2020.
               Lõige 1 ei mõjuta kolmanda aruande ja edasiste aruannete esitamise kuupäevi kooskõlas soovituse ESRN/2014/1 sätetega.
            
            
               2.   Asjaomaste asutuste poolt teise aruande esitamine soovituse ESRN/2015/2 osas võetud tegevuse kohta või tegevusetuse piisav põhjendamine tuleb 30. juunilt 2019 ühe aasta võrra edasi lükata 30. juunile 2020.
               Lõige 2 ei mõjuta kolmanda aruande ja edasiste aruannete esitamise kuupäevi kooskõlas soovituse ESRN/2015/2 sätetega.
            
         
         
            Artikkel 2
            Jõustumine
            Käesolev otsus jõustub 28. juunil 2019.
         
         
            Frankfurt Maini ääres, 28. juuni 2019
            
               
                  ESRNi haldusnõukogu nimel
               
               
                  ESRNi sekretariaadi juhataja
               
               Francesco MAZZAFERRO
            
         
         
            (1)  ELT L 331, 15.12.2010, lk 1.
         
            (2)  Euroopa Süsteemsete Riskide Nõukogu soovitus ESRN/2014/1, 18. juuni 2014, mis käsitleb juhiseid vastutsükliliste kapitalipuhvrite määrade kehtestamiseks (ELT C 293, 2.9.2014, lk 1).
         
            (3)  Euroopa Süsteemsete Riskide Nõukogu soovitus ESRN/2015/2, 15. detsember 2015, piiriülese mõju hindamise ja makrotasandi usaldatavuspoliitika meetmete vabatahtliku kõigipoolsuse kohta (ELT C 97, 12.3.2016, lk 9).